उन्होंने कहा छापेमारी के दौरान राव के आवास से मिली डायरी से पता चलता है कि विजयभास्कर, राजेन्द्रन और जार्ज ने पैसे लिए थे। आयकर विभाग ने इस बात की पुष्टि भी कर दी है। लेकिन फिर भी अब तक सीबीआई द्वारा इन लोगों को गिरफ्तार नहीं किया गया है जबकि रिश्वत देने वालों को गिरफ्तार कर १५ दिन की न्यायिक हिरासत में लिया गया है। मंत्री और डीजीपी के खिलाफ कार्रवाई नहीं करने को लेकर लोगों में संदेह उत्पन्न हो रहा है। ऐसे में मैं राज्यपाल से दोनों को उनके पद से हटाने का आग्रह करता हूं। साथ ही उन्होंने सीबीआई से सभी आरोपियों के साथ एक समान व्यवहार करने की भी मांग की।